РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/68-18

3. април 2018. године

Б е о г р а д

ЗАПИСНИК

27. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 3. АПРИЛА 2018. ГОДИНЕ

Седница је почела у 10.30 часова.

Седницом је председавала Катарина Ракић, председник Одбора.

Седници су присуствовали чланови Одбора: Јовица Јевтић, др Владимир Орлић, Огњен Пантовић, Снежана Б. Петровић и Далибор Радичевић.

Седници су присуствовали заменици чланова Одбора: Иван Бауер (заменик Јасмине Каранац), Крсто Јањушевић (заменик Драгана Јовановића), Оливера Пешић (заменик Иване Стојиљковић) и др Данијела Стојадиновић (заменик Стефане Миладиновић).

Седници нису присуствовали чланови Одбора: Драган Весовић, Ненад Константиновић, Зоран Милекић, Марина Ристић, Александар Стевановић, Новица Тончев и Горан Ћирић, нити њихови заменици.

Одбор је, једногласно, у складу са предлогом председника Одбора усвојио следећи:

Д н е в н и р е д

1. Утврђивање исправке амандмана Одбора на члан 5. Предлога закона о националној инфраструктури геопросторних података.

Прва тачка дневног реда – **Утврђивање исправке амандмана Одбора на члан 5.** Предлога закона о националној инфраструктури геопросторних података

На предлог председника Одбора, једногласно, је усвојена исправка амандмана Одбора на члан 5. Предлога закона, који је поднет 2. априла 2018. године, да се и укупан број чланова Савета НИГП- а са 17 чланова повећа на 18 чланова.

**АМАНДМАН**

У члану 5. став 1. Предлога закона речи: ,,17 чланова“ замењују се речима: ,,18 чланова“.

У ставу 4. додаје се тачка 17) која гласи:

,,17) представник канцеларије надлежне за послове е-управе. “.

**О б р а з л о ж е њ е**

С обзиром да је Влада Републике Србије донела Уредбу о формирању Канцеларије за информационе технологије и електронску управу, неопходно је да и представник канцеларије надлежне за послове е-управе буде члан Савета НИГП-а, тако да Савет сада има 18 чланова.

На седници Одбора вођен је тонски запис.

Седница је закључена у 10.40 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић